Hevder Rob (38) skryter på seg drapet på bin Laden
Onsdag meldte den britiske avisen at den høyt dekorerte veteranen var mannen som personlig ble gratulert for å ha drept al-Qaida-lederen bin Laden under angrepet i Abbottobad, i Pakistan, den 2 mai 2011. - Folk spør om vi er redde for om IS (Den islamske stat) vil komme og ta oss fordi Rob går ut med dette offentlig. Jeg sier at jeg skal male en stor blink på døren og si «kom og ta oss». Ekskona mi fødte en mann. Vi bør ikke krype sammen i frykt, har soldatens far, Tom O'Neill, uttalt til Daily Mail.Torsdag skriver Washington Post at de har hatt flere samtaler med soldatveteranen den siste tiden, og at planen var å publisere hans historie i neste uke. Men etter at identiteten hans ble kjent gjennom nettsiden SOFREP, som drives av tidligere medlemmer av Navy SEAL, har avisen publisert noe av det 38-åringen har fortalt. - Jeg trodde ikke at jeg skulle overleve, sier han blant annet. Ifølge O'Neiil var de sikre på at bin Ladens skjulested ville ha både strengt vakthold og at det ville være utstyrt med sprengladninger.Etter at Daily Mail onsdag var den første avisen som navnga O'Neill skal de ha vært i kontakt med flere kilder som mener 38-åringen er en løgner. - Den som avfyrte skuddene ville aldri fortalt om det offentlig. Medlemmer av SEAL Team Six har ikke snakket om dette offentlig, så det er en rimelig sjanse for at han ikke er troverdig, skal en av kildene ha sagt til Daily Mail. Videre sier kilden at O'Neill ikke kan bevise at det var han som avfyrte skuddene med mindre alle de andre soldatene som deltok i operasjonen kan bekrefte det. En annen kilde sier til avisen at andre medlemmer av SEAL-teamet er klare til å tilbakevise O'Neills påstander anonymt.I et anonymt intervju med magasinet Esquire i fjor fortalte det som angivelig skal være O'Neill, under navnet «Skytteren», om hva som hendte i løpet av 15 sekunder inne på bin Ladens oppholdsrom tredje etasje i terroristens hemmelige skjulested i 2011. - I det sekundet skjøt jeg ham, to ganger i pannen. Bap! Bap! Den andre gangen mens han faller. Han krøker seg ned på gulvet foran sengen sin og jeg treffer ham igjen. Bap! Samme sted, sa han til magasinet. - Han var død. Beveget seg ikke. Tungen hans var ute. Jeg så på at han pustet for siste gang, kun på refleks. - Holy shit! - Da jeg så ham trekke luften for siste gang, husker at jeg tenkte: Er dette det beste jeg har gjort eller det verste har gjort? Dette er virkelig og det er ham. Holy shit!
Medsoldater av Rob O'Neill, som hevder han avfyrte de dødelige skuddene mot Osama bin Laden, mener 38-åringen ikke snakker sant, skriver Daily Mail.